Държавен вестник, бр. 8, 2012 г., стр. 33

БРОЙ  8	
Д Ъ Р Ж А В Е Н  В Е С Т Н И К 	
СТР.  33  
РЕШЕНИЕ № 40
ОТ 20 ЯНУАРИ 2012 Г.
за предоставяне на концесия по право за 
добив на подземни богатства от находище 
„Дионисо – 2“, община Мездра, област Враца
На основание чл. 5, т. 3, чл. 6, ал. 3, чл. 29 
и чл. 54, ал. 5 и 6 от Закона за подземните бо­
гатства, чл. 95е, ал. 1 от Закона за концесиите 
във връзка с чл. 71 от Закона за подземните 
богатства и мотивирано предложение на минис­
търа на икономиката, енергетиката и туризма
МИНИСТЕРСКИЯТ СЪВЕТ
Р Е Ш И :
1. Предоставя концесия за добив на под­
земни богатства по чл. 2, ал. 1, т. 6 от Закона 
за подземните богатства – скалнооблицовъчни 
материали – варовици, от находище „Диони­
со – 2“, разположено в землището на с. Горна 
Кремена, община Мездра, област Враца.
2. Определя концесионна площ с размер 
243 013,5 кв. м, индиви­дуализирана с коорди­
натите на точки от № 1 до № 4 в координатна 
система „1970 г.“ съгласно приложението. В 
тези граници концесионната площ включва:
2.1. Площта на находище „Дионисо – 2“ с 
размер 110 153 кв. м, индивидуализирана с ко­
ординатите на точки от № 1 до № 10 съгласно 
схема и координатен регистър в координатна 
система „1970 г.“ – неразделна част от конце­
сионния договор.
2.2. Площите, необходими за осъществяване 
на дейностите по концесията, извън добива.
3. Определя срок на концесията 35 години.
4. Концесионният договор влиза в сила от 
датата на предоставяне на банковата гаранция 
по т. 8.1.1.
5. Определя за концесионер „Дионисомар­
бле – България“ – ЕООД, София – титуляр на 
Удостоверение за търговско откритие № 0435 
от 14 юни 2011 г., издадено от министъра на 
икономиката, енергетиката и туризма. 
6. Концесията да се осъществява при след­
ните условия:
6.1. При експлоатацията на подземните 
богатства да се спазват нормативните изисква­
ния, свързани с опазването на земните недра, 
околната среда, водите, човешкото здраве, 
защитените със закон територии и обекти, пра­
вата върху земите от държавния горски фонд 
и земеделските земи, културните ценности, 
националната сигурност, отбраната на страната 
и обществения ред.
6.2. Правата и задълженията по концесията 
да не се прехвърлят на трети лица освен с раз­
решение на Министерския съвет при условията 
на действащото законодателство.
6.3. Добивът на подземното богатство по 
т. 1 започва след съгласуване от министъра 
на икономиката, енергетиката и туризма на 
цялостен и годишен работен проект за добив 
и първична преработка на подземните богат­
ства – варовици, от находище „Дионисо – 2“, 
изготвени в съответствие с условията на Решение 
№ ВР-6-ПР/2011 г. на Регионалната инспекция 
по околната среда и водите – Враца, за пре­
ценяване на необходимостта от извършване 
оценка на въздействието върху околната среда. 
6.4. При осъществяване на концесията и 
на свързаните с нея дейности концесионерът 
е длъжен:
6.4.1. да спазва изискванията за осигуряване 
на здравословни и безопасни условия на труд;
6.4.2. да извършва всички дейности по пре­
доставената концесия в съответствие с устано­
вените технически и технологични стандарти;
6.4.3. да не изгражда сгради и трайни съо­
ръжения върху земята, на която или под която 
е находището на подземни богатства;
6.4.4. да спазва указанията, давани от минис­
търа на икономиката, енергетиката и туризма 
при съгласуване на проектите;
6.4.5. да изпълнява одобрените и изискващи 
се рекултивационни мероприятия.
6.5. Концесионерът да не разкрива и пре­
доставя на трети лица придобитата геоложка 
и техническа документация и информация, 
свързана с обекта на концесията, без изрично 
писмено съгласие от министъра на икономи­
ката, енергетиката и туризма.
6.6. Добивът се извършва със средства, 
осигурени от концесионера и на негов риск.
6.7. За осъществяване на правата и изпълне­
ние на задълженията по концесията не се изис­
кват задължителни подобрения в находището.
6.8. Концесионерът може да упражнява пра­
вата, произтичащи от предоставената концесия, 
само върху земя от концесионната площ, върху 
която е придобил съответни права, при условията 
и по реда на Закона за подземните богатства и 
след съответна промяна на предназначението є 
при условията и по реда на Закона за опазване 
на земеделските земи и на Закона за горите.
6.9. Концесионерът може да осъществява 
дейност върху концесионната площ въз основа на 
одобрен и влязъл в сила подробен устройствен 
план, който включва концесионната площ и 
пътната връзка между площта на находището 
и пътната мрежа на страната.
7. Определя основните права и задължения 
по концесията, както следва:
7.1. Основни права на концесионера:
7.1.1. да добива варовици от находището 
по т. 1;
7.1.2. право на собственост върху добитите за 
срока на концесията подземни богатства – ва­
ровици;
7.1.3. право на ползване върху минните 
отпадъци от добива и първичната преработка 
за срока на концесията;